ยาไพรมาควินมีรูปแบบการจัดจำหน่ายอย่างไร
1. ยาเม็ดชนิดรับประทาน 
2. ยาน้ำชนิดรับประทาน 
3. ยาทา
4. ยาผง
คำตอบที่ถูกต้องคือ 1.  เนื่องจาก  ยาไพรมาควินรูปแบบการจัดจำหน่ายเป็นยาเม็ดชนิดรับประทาน ขนาด 15 มิลลิกรัมเม็ด ไพรมาควินมีขนาดรับประทานอย่างไร ในบทความนี้ขอยกตัวอย่างขนาดรับประทานยาไพรมาควินเฉพาะในกรณีดังต่อไปนี้ ก. สำหรับรักษาการติดเชื้อมาลาเรีย ผู้ใหญ่ รับประทานวันละ 15 มิลลิกรัมครั้งเดียวเป็นเวลา 14 วัน เด็ก รับประทาน 0.5 มิลลิกรัมน้ำหนักตัว 1 กิโลกรัมวันละครั้งเป็นเวลา 14 วัน ข. สำหรับรักษาภาวะ Pneumocystic pneumonia ผู้ใหญ่ รับประทานวันละ 30 มิลลิกรัมครั้งเดียวเป็นเวลา 21 วัน เด็ก รับประทานวันละ 0.3 มิลลิกรัมน้ำหนักตัว 1 กิโลกรัมครั้งเดียวเป็นเวลา 21วัน ขนาดรับประทานสูงสุดของเด็กไม่ควรเกิน 30 มิลลิกรัมในการให้ยาแต่ละครั้ง อนึ่งสามารถรับประทานยานี้พร้อมอาหารหรือหลังอาหารก็ได้ หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมยาไพรมาควิน ผู้ป่วยควรแจ้งแพทย์พยาบาลและเภสัชกรดังนี้ ประวัติแพ้ยาทุกชนิดเช่น กินยาแล้วคลื่นไส้มาก ขึ้นผื่น หรือแน่นหายใจติดขัดหายใจลำบาก มีโรคประจำตัวต่างๆรวมทั้งกำลังกินยาอะไรอยู่ เพราะยาไพรมาควินอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินอยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์หรือกำลังให้นมบุตร เพราะยาหลายประเภทสามารถผ่านทางน้ำนมหรือรกและเข้าสู่ทารก จนก่อให้เกิดผลข้างเคียงได้
อายุรศาสตร์ (อายุรศาสตร์) - Internal Medicine,เภสัชวิทยา Pharmacology